Berlingske Tidende, 1787-12-31
Fortsættelse af Fortegnelsen paa de Premier og Belønninger, som det Kongel. Landhuusholdings Selskab den 15de November sidstleden uddeelte. (See Tillægget Nr. 104.) 197. Selveier Andreas Smidt i Giirslev Bye og Sogn, under Nyborg Amt i Fyn, som siden 1779 har opsat 28 Favne dobbelte og 90 enkelte Steengjerder; opelsket og fredet 319 Stkr. Bøge= og 382 Stkr. Eegetræer, samt plantet endeel Frugttræer, tilkjendes en Belønning af 5 Rdlr. 198. Gaardmand Christen Jensen i Raabyemagle, Borre Sogn paa Møen, har i 1785 og 86 opsat 53 2/3 Favne enkelte Steengjerder med Jordvold, og beplantet disse med Piil, Ask, Hyld, Hessel, og adskillge Blommetræer, hvorfor ham tillægges en Belønning af 4 Rdlr. 199. Peder Pallesen i Erritzøe under Coldinghuus Amt i Jylland, har, da han for endeel Aar siden antog en øde Plads, opført sit iboende Huus, anlagt 2 Haver, plantet 36 Favne levende Gjerder, samt 68 Æble= og Pæretræer, og 109 Pile, hvorfor ham ligeledes gives en Belønning af 4 Rdlr. 200. Peder Michelsen, i Kaalhave Bye, Hornborg Sogn, Stjerneholms Amt, som ved 149 Favne Grøfter, foruden Birender, har gjort Jndretning til at vande Engene, tillægges ligesaa en Belønning af 4 Rdlr. Gaardmand Mads Sørensen Smed i Skousboe, Egense Sogn, under Baroniet Lehn i Fyn, har vel anmeldt at have gravet 40 Favne Grøfter; opfyldt en Leergrav; røddet en Mose, jevnet en høi Klinte, samt sat 7 Favne dobbelte og 7 Favne enkelte Steengjerder; men uagtet hans Flid er roesværdig, maae Selskabet dog, i Overeensstemmelse med sin tagne og forhen anmeldte Beslutning, dette Gods angaaende, forbigaae ham. Huusfæsteren Jens Ploug i Rødskebølle Bye, Sørup Sogn, Nyborg Amt, som som endeel Aar siden har plantet 120 Favne levende Gjerder, samt i nogle Træer, og forhvervet sig Færdighed i at tilhugge Steen, og Huusfæsteren Anders Hansen sammesteds, som ligeledes har anmeldt at have plantet 163 Favne levende Gjerder og 150 Pile, og at han forstaaer at tilhugge Steen, har begge ikke kundet blive belønnet, da Arbeidet deels er for gammelt, deels for ubetydeligt. 2 For Flid i Jordebruget i Norge; 201. Sognepræsten Hr. Andreas Munk Borchsenius til Nittedals Præstegield i Aggershuus Stift, har siden 1779. men meest i de tvende sidste Aar, ladet grave 560 Favne Grøfter til skabende Vands Afledning; oprøddet 79 Maal. Ager, hvorfra, saavelsom fra Engen, er bortrøddet mange 100 Læs Steen; opført nogle 1000 Favne Skiegaarde, og saaledes forbedret Præstegaardens Avl, at der, i steden for, da han kom til Præstegaarden, kun kunde holdes og førdes 14 Fæehøveder, 8 Faar og 4 Heste, nu i sidstafvigte Aar er bleven overfød, 31 Stykker klaverbundne Fæe, 5, Heste og 20 Faar, spansk Art, af Præstegaardens egen Avling, efterdi Hr. Borchsenius ikke tager Tjendekorn i Natura, men lader sig nøje med en taalelig Pengeafgift. Fremdeles har han opbygt 2 Fæehuse, en Huusmandstue, en Badstue, samt flyttet og forbedret de øvrige Bygninger, som alle vare meget forfaldne. Ligesaa har han anlagt en Have, 132 Alne lang og 98 Alne bred, plantet en dobbelt Hekke af Hesseltræer, 66 Alen lang; opelsket Ribs, Stikkelsbær og andre smaae Træer, samt gjort Forsøg med Æbletræer, ladet grave en Dam, som tjener baade til Havens Vanding, samt til at sætte Fisk i; opsat 200 Favne Plankegaard m.v. For disse roesværdige Forbedringer tilkjendes Hr. Borchsenius et Agtelsestegn af Selskabets første Sølv=Medalje. 202. Hr. Lieutenant Jver Rødnæs til Fossum i Slidre Præstegield, Walders Fogderie, Christians Amt, som i 1782, 84 og 86 har gravet 1050 Favne Grøfter til skabende Vands Afledning, og derved vunden 7 Mælinger Eng, hvoraf 4 kan sættes under Vand; opbrudt 28 Maal Ager, og derfra bortført henved 13000 Læs Steen; røddet 62 Mælinger Eng; opført fra nye af næsten alle Gaardens Bygninger; udsaaet Kleverfrøe paa en Mæling Land; opsat 1400 Alen Skiegaarde og 9000 Alen Havfældgjerder, tilkjendes ligeledes den første Sølv=Medalje som et Agtelsestegn. 203. Hr. Cancellieraad og Sorenskriver Bull til Risøen i Nyesølche Fogderie, Stavanger Amt, har i 1785 og 86 gravet 549 1/2 Favne Grøfter til Vands Afledning, hvorved et Stykke Jord af 15 Tønder Korns Udsæd er vunden, som og er bleven oprøddet og tildeels tilsaaet; forbedret sin Avling ved at indføre en bedre Brugsmaade paa sin Gaard, som bestaaer af en liden Øe, 1/4 Miil i Omkreds, hvorfor ham tilkjendes et Agtelsestegn af Selskabets anden Sølv=Medalje. 204 Hr. Lieutenant Frederich Hammerich paa Gaarden Mo i Lunde Sogn, Stavanger Amt, Christiansands Stift, har fra 1784 til 1786 gravet 52 1/2 Favne Vandgrøfter, hvoraf 25 1/2 Favne ere fyldte med Steen; røddet en Eng 87 Alen lang, og 66 Alen bred; bortført 690 Læs Steen; opsat 24 1/2 Favne Steengjerder; anlagt en Have 34 A en lang og 31 Alen bred, som er opfyldt med over 200 Læs Muld; opbygt de fornødne Vaanings- og Udhuse, maaeskiftet endeel af sine Jorder og derefter udflyttet sin Gaard; anlagt en Træeskole, og tildeels indhegnet den med Steengjerder; plantet en Allee af Rognetræer; opmuntret Bønderne til Rovdyrs Ødelæggelse, forsynet dem med Krudt og Blye, og anstillet en Jagt, hvorved een voxen og 3 halvvoxne Bjørne ere blevne ødelagte, hvorfor ham ligeledes til kjendes et Agtelsestegn af den anden Sølv Medalje. 205. Borger og Bager Svend Wold i Christiansund, har i de 2 sidste Aaringer oprøddet en Eng 322 Alen lang, og 114 1/2 Alen bred, og saaledes af 36869 Qvadrat=Alens Jndhold; sprengt endeel derudi værende store Steen, og opført omkring Engen 140 Favne Steengjerder, samt 405 1/2 Alen Træegjerder; paaført og bedækket Bjergene med Myrjord og al den Gjødsel, som han fra Jndvaanernes Udhuse har kunnet overkomme, saa Grunden paa nogle Steder er 1 1/2 Qvarteer og paa andre 1/2 Alen tyk, gravet 179 1/2 Favne Grøfter til Vands Afledning, hvoraf 68 Favne ere lukte, og saaledes sat dette forhen øde Stykke i den Stand, at derpaa nu kan fødes 3 til 4 Køer, ligesom han og har opført et Fæehuus af Stavverk til 10 Fæehøveder, hvorfor ham tillægges en Belønning af den tredie Sølv=Medalje og 10 Rdlr.